RESOLUCIÓN do 8 de setembro de 2009 pola que se convoca unha actividade sobre primeiros auxilios e excarceración.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 16/09/2009

Dentro das actividades programadas para o ano 2009 e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria dun curso sobre primeiros auxilios e excarceración, conforme as seguintes bases:
1. Datos da actividade.
Denominación: primeiros auxilios e excarceración.
Tipo: curso.
Horas lectivas: 40 horas.
Modalidade: presencial.
Obxectivos: dotar o persoal dos servizos de emerxencias e protección civil de Galicia dos coñecementos e destrezas necesarios en primeiros auxilios e excarceración, co fin de que cando teñan que intervir en situacións de emerxencia o fagan con total seguridade.
Contido: no curso trataranse, entre outros, os seguintes temas:
a) O accidente de tráfico. Sinalización, regulación e avaliación de riscos.
b) Primeiros auxilios. Queimaduras. Traumatismos cranioencefálicos, da columna e torácico-abdominais. Fracturas, escordaduras e contusións.
c) A asistencia de urxencias na nosa comunidade. Transporte do lesionado.
d) Excarceración de vítimas atrapadas no interior de vehículos accidentados.
2. Desenvolvemento da convocatoria.
Destinatarios/as: persoal dos servizos de emerxencia e protección civil da Comunidade Autónoma de Galicia.
Prazas ofertadas: 27 por curso.
3. Solicitudes de participación.
Prazo de inscrición e presentación:
1. A inscrición das persoas interesadas será gratuíta.
2. As persoas interesadas poderán cubrir a solicitude que se amosa na páxina web
http://agasp.xunta.es
, ou o modelo anexo á convocatoria da actividade.
3. As solicitudes deberán vir asinadas pola persoa responsable da correspondente unidade e co selo desta. Este será requisito indispensable para ser admitido no curso.
4. Presentación de solicitudes:
-Por correo á sede da Academia Galega de Seguridade Pública, avenida da Cultura, s/n 36680, A Estrada.
-A través do fax nº 886 20 61 23 do Servizo de Formación-Sección de Protección Civil e Bombeiros da Agasp, ou
-Segundo o previsto no artigo 38.4ª da Lei 30/1992, do 26 de novembro, de réxime xurídico das administracións públicas e do procedemento administrativo común.
5. O prazo para a presentación de solicitudes rematará o día 13 de outubro de 2009.
Obrigas das persoas seleccionadas:
As persoas que resulten seleccionadas teñen a obriga de participar no desenvolvemento da actividade agás que comunicasen a súa imposibilidade de asistencia con cando menos 48 horas de antelación ao comezo desta. Esta renuncia deberase comunicar por escrito á Agasp, por correo electrónico ao enderezo formacion.agasp@xunta.es ou por fax ao número 886 20 61 23.
Noutro caso serán excluídas automaticamente da selección para as dez seguintes actividades que se convoquen, para as que reúnan os requisitos exixidos de participación (artigos 18 e 21 do Regulamento de réxime interior da Agasp, en relación co artigo 46 do Decreto 243/2008, do 16 de outubro).
4. Desenvolvemento da actividade.
Lugar: Academia Galega de Seguridade Pública.
Horario:
9.30 a 14.00 horas.
16.00 a 20.00 horas.
Data de comezo: 19-10-2009.
Data de remate: 23-10-2009.
Exixencias: o curso vai dirixido aos membros dos servizos de emerxencias e protección civil da Comunidade Autónoma de Galicia que previamente teñan superado o curso básico de protección civil e o curso de 2º nivel de accidentes na estrada. Terán prioridade os membros dos servizos de emerxencia e protección civil que dispoñan de equipos de excarceración.
5. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado por orde da Consellería de Presidencia, Administracións Públicas e Xustiza, do 4 de febreiro de 2009 (DOG nº 30, do 12 de febreiro).
6. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 8 de setembro de 2009.
José Carlos García Bouzas
Director xeral da Academia Galega de Seguridade Pública
Ver referencia pdf "18200D006P034.PDF"